sukhrobnurali/uzbek-legal-corpus huggingface dataset:
Alkogolli va tamaki mahsulotlariga yangi namunadagi aksiz markalarini joriy etish tartibi toʻgʻrisidagi nizomga oʻzgartirishlar kiritish haqida
(resolution, 2026-03-25)

“Davlat soliq xizmati toʻgʻrisida”gi (Oʻzbekiston Respublikasi Oliy Majlisi Axborotnomasi, 1997-y., 9-son, 232-modda) va “Davlat bojxona xizmati toʻgʻrisida”gi (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) Oʻzbekiston Respublikasi qonunlarining 6 va 7-moddalariga, Oʻzbekiston Respublikasi Vazirlar Mahkamasining 2013-yil 5-fevraldagi 27-son “Alkogolli mahsulotlar va tamaki mahsulotlariga yangi namunadagi aksiz markalari joriy etish toʻgʻrisida”gi (Oʻzbekiston Respublikasi qonun hujjatlari toʻplami, 2013-y., 6-son, 68-modda) qaroriga muvofiq Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi qaror qiladilar: 1. Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasining 2004-yil 11-fevraldagi 31, 2004-22 va 03-02/8-14-sonli qarori bilan tasdiqlangan Alkogolli va tamaki mahsulotlariga yangi namunadagi aksiz markalarini joriy etish tartibi toʻgʻrisidagi nizomga (roʻyxat raqami 1320, 2004-yil 3-mart) (Oʻzbekiston Respublikasi qonun hujjatlari toʻplami, 2004-yil, 9-son, 110-modda) ilovaga* muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi.
“Ayirboshlash shoxobchasi toʻgʻrisidagi nizomni tasdiqlash haqida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish haqida
(resolution, 2013-03-20)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida” (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda), “Valyutani tartibga solish toʻgʻrisida”gi (Oʻzbekiston Respublikasi Oliy Majlisining Axborotnomasi, 2004-y., 1-2-son, 6-modda) qonunlariga hamda Oʻzbekiston Respublikasi Prezidentining 2013-yil 30-yanvardagi PQ–1914-son “Jismoniy shaxslarga xorijiy valyutani sotish tartibini yanada liberallashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2013-y., 6-son, 66-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Markaziy banki Boshqaruvining 2010-yil 11-dekabrdagi 40/2-son “Ayirboshlash shoxobchasi toʻgʻrisidagi nizomni tasdiqlash haqida”gi qarori (roʻyxat raqami 2183, 2011-yil 17-yanvar) (Oʻzbekiston Respublikasi qonun hujjatlari toʻplami, 2011-y., 3-son, 28-modda); Oʻzbekiston Respublikasi Markaziy banki Boshqaruvining 2012-yil 10-noyabrdagi 32/7-son “Ayirboshlash shoxobchasi toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 2183-1, 2012-yil 3-dekabr) (Oʻzbekiston Respublikasi qonun hujjatlari toʻplami, 2012-y., 48-49-son, 544-modda). 2. Mazkur qaror rasmiy eʼlon qilingan kundan eʼtiboran kuchga kiradi.
“Toshkent shahridagi Turin politexnika universiteti” loyihasining texnik-iqtisodiy hisob-kitobini tasdiqlash toʻgʻrisida
(resolution, 2021-02-22)

Oʻzbekiston Respublikasi Vazirlar Mahkamasining “Toshkent shahridagi Turin politexnika universitetining faoliyatini va moddiy-texnika bazasini taʼminlash chora-tadbirlari toʻgʻrisida” 2009-yil 5-maydagi 130-son qarorini bajarish yuzasidan hamda “Oʻzavtosanoat” aksiyadorlik kompaniyasining Toshkent shahridagi Turin politexnika universiteti moddiy-texnika bazasini yaratish boʻyicha xarajatlarini maqbullashtirish maqsadida Vazirlar Mahkamasi qaror qiladi: 1. “Toshkent shahridagi Turin politexnika universiteti” loyihasining texnik-iqtisodiy hisob-kitobi asosiy texnik-iqtisodiy parametrlari bilan birga ilovaga* muvofiq tasdiqlansin. 2. “Oʻzavtosanoat” aksiyadorlik kompaniyasining Toshkent shahri, Niyozov koʻchasi (Kichik halqa yoʻli), 17-uy manzilida joylashgan binolar va inshootlar kompleksini tutash hududlari bilan birga, shu jumladan rekonstruksiya qilingan hamda yangidan barpo etilgan imoratlarni, shuningdek jihozlash uchun sotib olingan mebellar, anjomlar, oʻquv va laboratoriya asbob-uskunalarini, kompyuter va boshqa tashkiliy-texnikani, kutubxona fondini tezkor boshqaruv huquqi bilan Toshkent shahridagi Turin politexnika universiteti balansiga oʻtkazish toʻgʻrisidagi taklifiga rozilik berilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin.
Oʻzbekiston Respublikasi Prezidentining “Toʻgʻridan-toʻgʻri xorijiy investitsiyalar jalb etilishini ragʻbatlantirishga oid qoʻshimcha chora-tadbirlar toʻgʻrisida” 2012-yil 10-apreldagi PF-4434-sonli Farmoniga oʻzgartish kiritish toʻgʻrisida
(decree, 2025-11-26)

Oʻzbekiston Respublikasining 2012-yil 25-dekabrda qabul qilingan “Soliq va budjet siyosatining 2013-yilga moʻljallangan asosiy yoʻnalishlari qabul qilinganligi, shuningdek soliq hisobotini taqdim etish davriyligi qisqartirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” OʻRQ-343-sonli Qonuniga muvofiq: 1. Maʼlumot uchun qabul qilinsinki, Oʻzbekiston Respublikasining “Chet el investitsiyalari toʻgʻrisida” va “Boj tarifi toʻgʻrisida”gi qonunlariga muvofiq 2013-yilning 1-yanvaridan boshlab, xorijiy investitsiyalar ishtirokida yangi tashkil etilayotgan korxonalar davlat roʻyxatidan oʻtgan vaqtdan boshlab ikki yil mobaynida shaxsiy ishlab chiqarish ehtiyojlari uchun mol-mulk olib kirishda import bojxona toʻlovlarini toʻlashdan ozod qilinishlari koʻzda tutilgan. 2. Oʻzbekiston Respublikasi Prezidentining “Toʻgʻridan-toʻgʻri xorijiy investitsiyalar jalb etilishini ragʻbatlantirishga oid qoʻshimcha chora-tadbirlar toʻgʻrisida” 2012-yil 10-apreldagi PF-4434-sonli Farmoni bilan tasdiqlangan Xorijiy investorlar va xorijiy investitsiyalar ishtirokidagi korxonalar uchun belgilangan asosiy kafolatlar, imtiyozlar va afzalliklar roʻyxatining II bobi 5-bandining birinchi va ikkinchi xatboshisi quyidagi tahrirda bayon etilsin: “5. Quyidagilar bojxona toʻlovini undirishdan ozod qilinadi: xorijiy investitsiyalarning ustav jamgʻarmasidagi ulushi oʻttiz uch foizdan kam boʻlmagan xorijiy investitsiyalar ishtirokidagi korxonalar tomonidan shaxsiy ishlab chiqarish ehtiyojlari uchun Oʻzbekiston Respublikasiga olib kirilayotgan mol-mulk mazkur korxonalar davlat roʻyxatidan oʻtgan vaqtdan boshlab ikki yil mobaynida;”. 3. Ushbu Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Yakka tartibdagi tadbirkorlar — don va qandolat mahsulotlari ishlab chiqaruvchilarga un ajratish tartibi toʻgʻrisidagi nizomni oʻz kuchini yoʻqotgan deb topish haqida
(order, 2013-03-15)

Oʻzbekiston Respublikasi Vazirlar Mahkamasining 2004-yil 5-fevraldagi 57-son “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 5-son, 57-modda) hamda 2004-yil 16-sentabrdagi 430-son “Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash va baʼzilariga oʻzgartirish va qoʻshimchalar kiritish toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 37-son, 411-modda) qarorlariga muvofiq buyuraman: 1. Oʻzbekiston Respublikasi Makroiqtisodiyot va statistika vazirligining 2000-yil 7-noyabrdagi 6-2-4/15-son bilan tasdiqlangan Yakka tartibdagi tadbirkorlar — don va qandolat mahsulotlari ishlab chiqaruvchilarga un ajratish tartibi toʻgʻrisidagi nizomi (roʻyxat raqami 983, 2000-yil 16-noyabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 22-son) oʻz kuchini yoʻqotgan deb hisoblansin. 2. Mazkur buyruq “Oʻzdonmahsulot” AK, Oʻzbekiston Respublikasi Moliya vazirligi, Davlat soliq qoʻmitasi va Xususiylashtirish, monopoliyadan chiqarish va raqobatni rivojlantirish davlat qoʻmitasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. Kelishilgan:
“Naqd pul tushumi kelib tushishining xronometrajini oʻtkazish tartibi toʻgʻrisidagi nizom”ga oʻzgartirish kiritish haqida
(resolution, 2019-04-04)

Oʻzbekiston Respublikasi Soliq kodeksi (Oʻzbekiston Respublikasi qonun hujjatlari toʻplami, 2007-y., 52 (I)-son), Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 232-modda) 7-moddasiga va Oʻzbekiston Respublikasi Prezidentining 2013-yil 24-yanvardagi PQ–1910-son “Chakana savdo va xizmat koʻrsatish sohasida hisob-kitoblar mexanizmini yanada tartibga solish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2013-y., 4-son, 44-modda) muvofiq Oʻzbekiston Respublikasi Davlat soliq qoʻmitasi va Markaziy banki Boshqaruvi qaror qiladilar: 1. Oʻzbekiston Respublikasi Davlat soliq qoʻmitasi va Markaziy banki Boshqaruvining 2008-yil 10-martdagi 2008-16, 300-V-son qarori (roʻyxat raqami 1788, 2008-yil 9-aprel) (Oʻzbekiston Respublikasi qonun hujjatlari toʻplami, 2008-y., 14-15-son, 112-modda) bilan tasdiqlangan “Naqd pul tushumi kelib tushishining xronometrajini oʻtkazish tartibi toʻgʻrisida”gi nizomning 19-bandidagi ““Qisqa muddatli tekshirishlarni tashkil etish” boʻlimi (shuʼbasi)ga” soʻzlari “Chakana savdo va xizmat koʻrsatish sohasida naqd xorijiy valyuta muomalasiga yoʻl qoʻymaslik ustidan nazorat qilish, qisqa muddatli tekshirishlarni tashkil etish boʻyicha boʻlimiga (shuʼbasiga)” soʻzlari bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
“OʻzKDB Bank” yopiq aksiyadorlik jamiyati faoliyatining tashkiliy masalalari toʻgʻrisida
(resolution, 2024-05-07)

“Royal Bank of Scotland Oʼzbekiston MV” yopiq aksiyadorlik jamiyatidagi “Royal Bank of Scotland N.V” (Niderlandiya)ning ulushi Koreya taraqqiyot banki (Koreya Respublikasi) tomonidan sotib olinganligi munosabati bilan, shuningdek Koreya Respublikasi bilan hamkorlikni chuqurlashtirish maqsadida Vazirlar Mahkamasi qaror qiladi: 1. “Royal Bank of Scotland Oʼzbekiston MV” va “OʻzKDB Bank” yopiq aksiyadorlik jamiyatlari aksiyadorlarining umumiy majlislarida: “Royal Bank of Scotland Oʼzbekiston MV” yopiq aksiyadorlik jamiyatini “OʻzKDB Bank” yopiq aksiyadorlik jamiyatiga birlashtirish shaklida qayta tashkil etish toʻgʻrisida; “OʻzKDB Bank” yopiq aksiyadorlik jamiyatini “KDB Bank Oʻzbekiston” yopiq aksiyadorlik jamiyati deb qayta nomlash toʻgʻrisida qarorlar qabul qilinganligi maʼlumot uchun qabul qilinsin. 2. Oʻzbekiston Respublikasi Markaziy bankiga birlashtirish va qayta nomlash bilan bogʻliq tashkiliy-tartibot masalalarini hal etishda “KDB Bank Oʻzbekiston” yopiq aksiyadorlik jamiyatiga koʻmaklashish tavsiya etilsin. 3. Quyidagilar: Vazirlar Mahkamasining “OʻzKDB Bank” yopiq aksiyadorlik jamiyati faoliyatining ayrim tashkiliy masalalari toʻgʻrisida” 2006-yil 5-maydagi 76-son qarori; Vazirlar Mahkamasining “ABN AMRO Bank Oʻzbekiston MB, H.J.” aksionerlik bankini “Royal Bank of Scotland Oʼzbekiston MB” YoAJ deb qayta nomlash toʻgʻrisida” 2008-yil 13-noyabrdagi 246-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin.
Buyurtmachining hisobot topshirishi, Oʻzbekiston Respublikasi Davarxitektqurilish qoʻmitasi tomonidan savdo tanlovlari natijalarini kelishish va kelishishni rad etish tartibi toʻgʻrisidagi nizomga oʻzgartirishlar kiritish haqida
(resolution, 2019-10-03)

Oʻzbekiston Respublikasi Vazirlar Mahkamasining 2011-yil 1-apreldagi 100-son “Davlat xaridlarini tashkil etishga doir normativ-huquqiy bazani takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 14-son, 137-modda.) muvofiq Oʻzbekiston Respublikasi Davlat arxitektura va qurilish qoʻmitasi qaror qiladi: 1. Oʻzbekiston Respublikasi Davlat arxitektura va qurilish qoʻmitasining 2001-yil 28-sentabrdagi 04-6-son qarori (roʻyxat raqami 1075, 2001-yil 27-oktabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y., 20-son) bilan tasdiqlangan Buyurtmachining hisobot topshirishi, Oʻzbekiston Respublikasi Davarxitektqurilish qoʻmitasi tomonidan savdo tanlovlari natijalarini kelishish va kelishishni rad etish tartibi toʻgʻrisidagi nizomga ilovaga* muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Xalqaro shartnomani tasdiqlash toʻgʻrisida
(resolution, 2013-03-07)

1. Oʻzbekiston Respublikasi Hukumati bilan Estoniya Respublikasi Hukumati oʻrtasida ikki tomonlama soliqqa tortishga yoʻl qoʻymaslik hamda daromad va kapitaldan soliq toʻlashdan boʻyin tovlashga chek qoʻyish toʻgʻrisida 2012-yil 28-sentabr kuni Nyu-York shahrida imzolangan Konvensiya tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-tamoyillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Oʻzbekiston Respublikasi Vazirlar Mahkamasining “Uz-China Uran” masʼuliyati cheklangan jamiyat Oʻzbekiston-Xitoy qoʻshma korxonasini tashkil etish toʻgʻrisida” 2009-yil 28-avgustdagi 251-son qaroriga oʻzgartirishlar kiritish haqida
(resolution, 2021-02-22)

Vazirlar Mahkamasining “Uz-China Uran” masʼuliyati cheklangan jamiyat Oʻzbekiston-Xitoy qoʻshma korxonasi faoliyatini kengaytirish chora-tadbirlari toʻgʻrisida” 2013-yil 14-yanvardagi 9-son qaroriga muvofiq, shuningdek “Uz-China Uran” masʼuliyati cheklangan jamiyat qoʻshma korxonasi ustav fondining koʻpaytirilishi munosabati bilan Vazirlar Mahkamasi qaror qiladi: 1. Vazirlar Mahkamasining “Uz-China Uran” masʼuliyati cheklangan jamiyat Oʻzbekiston-Xitoy qoʻshma korxonasini tashkil etish toʻgʻrisida” 2009-yil 28-avgustdagi 251-son qarorining 3-bandi quyidagi tahrirda bayon qilinsin: “3. Belgilansinki, “Uz-China Uran” masʼuliyati cheklangan jamiyat qoʻshma korxonasining ustav kapitali miqdori 8576,0 ming AQSh dollarini tashkil etadi, undan: “CGNPC URC” kompaniyasining 50 foiz miqdoridagi ulushi pul mablagʻlari va asbob-uskunalar hisobiga shakllantiriladi; Oʻzbekiston Respublikasi Davlat geologiya va mineral resurslar qoʻmitasining 50 foiz miqdoridagi ulushi Navoiy viloyatidagi istiqbolli Boztov va Meshetin maydonlarida ilgari olib borilgan uran boʻyicha geologiya-qidiruv ishlari davomida olingan geologik, geofizik va boshqa maʼlumotlar hisobiga shakllantiriladi”. 2. Oʻzbekiston Respublikasi Davlat geologiya va mineral resurslar qoʻmitasi muassislarning qoʻshma korxona ustav fondiga qoʻshimcha ulushi munosabati bilan “Uz-China Uran” masʼuliyati cheklangan jamiyat qoʻshma korxonasi taʼsis hujjatlariga 2013-yil 1-avgustgacha boʻlgan muddatda, belgilangan tartibda tegishli oʻzgartirishlar kiritilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin.
Oʻzbekiston Respublikasi bojxona chegarasi orqali magistral gaz oʻtkazish quvurlarida olib oʻtilayotgan tabiiy gazni bojxona nazorati va bojxona rasmiylashtiruvidan oʻtkazish tartibi haqidagi Nizomga oʻzgartirish va qoʻshimchalar kiritish toʻgʻrisida
(resolution, 2021-04-10)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasi (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda), Oʻzbekiston Respublikasi Prezidentining 2012-yil 18-iyuldagi PF–4455-son “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2012-y., 29-son, 328-modda) hamda Oʻzbekiston Respublikasi Vazirlar Mahkamasining 2012-yil 29-dekabrdagi 370-son “Tovarlarni bojxonada elektron shaklda rasmiylashtirish tartibi toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2013-y., 1-son, 9-modda) muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2006-yil 6-iyuldagi 01-02/12-12-sonli qarori bilan tasdiqlangan Oʻzbekiston Respublikasi bojxona chegarasi orqali magistral gaz oʻtkazish quvurlarida olib oʻtilayotgan tabiiy gazni bojxona nazorati va bojxona rasmiylashtiruvidan oʻtkazish tartibi haqidagi nizomga (roʻyxat raqami 1609, 2006-yil 10-avgust) (Oʻzbekiston Respublikasi qonun hujjatlari toʻplami, 2006-y., 31-32-son, 327-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi.
“Yoʻl pattalarini berish va ulardan foydalanish tartibi toʻgʻrisidagi Nizomni tasdiqlash haqida”gi qaror va unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2013-03-06)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida” (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda), “Valyutani tartibga solish toʻgʻrisida”gi (Oʻzbekiston Respublikasi Oliy Majlisining Axborotnomasi, 2004-y., 1-2-son, 6-modda) qonunlariga va Oʻzbekiston Respublikasi Prezidentining 2013-yil 30-yanvardagi PQ–1914-son “Jismoniy shaxslarga xorijiy valyutani sotish tartibini yanada liberallashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2013-y., 6-son, 66-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Markaziy banki Boshqaruvining 2002-yil 21-fevraldagi 504-son “Yoʻl pattalarini berish va ulardan foydalanish tartibi toʻgʻrisidagi nizomni tasdiqlash toʻgʻrisida”gi qarori (roʻyxat raqami 1115, 2002-yil 14-mart) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil, 5-son); Oʻzbekiston Respublikasi Markaziy banki Boshqaruvining 2002-yil 10-maydagi 504-1-sonli “Yoʻl pattalarini berish va ulardan foydalanish tartibi toʻgʻrisidagi nizomga oʻzgartirishlar kiritish toʻgʻrisida”gi qarori (roʻyxat raqami 1115-1, 2002-yil 21-may) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 10-son); Oʻzbekiston Respublikasi Markaziy banki Boshqaruvining 2003-yil 11-oktabrdagi 504-2-sonli “Oʻzbekiston Respublikasi Markaziy banki Boshqaruvining 2002-yil 21-fevraldagi 504-sonli “Yoʻl pattalarini berish va ulardan foydalanish tartibi toʻgʻrisidagi nizomni tasdiqlash haqida”gi qaroriga oʻzgartirish va qoʻshimchalar kiritish toʻgʻrisida”gi qarori (roʻyxat raqami 1115-2, 2003-yil 20-dekabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 24-son). 2. Ushbu qaror rasmiy eʼlon qilingan kundan eʼtiboran kuchga kiradi.
Respublika bolalar ijtimoiy moslashuvi markazining mintaqaviy filiallari faoliyatini tashkil etish chora-tadbirlari toʻgʻrisida
(resolution, 2013-03-06)

Respublika bolalar ijtimoiy moslashuvi markazini yanada rivojlantirish va uning tomonidan imkoniyatlari cheklangan, ijtimoiy va huquqiy tahdid guruhlaridan boʻlgan bolalarga va ularning oilalariga, shuningdek iqtidorli bolalarga koʻrsatilayotgan ijtimoiy-pedagogik, huquqiy, tibbiy-reabilitatsiya va axborot-taʼlim yordamini kengaytirish uchun zarur shart-sharoitlar yaratish maqsadida Vazirlar Mahkamasi qaror qiladi: 1. Quyidagilar: Vazirlar Mahkamasining “Respublika bolalar ijtimoiy moslashuvi markazini yanada rivojlantirish chora-tadbirlari toʻgʻrisida” 2011-yil 23-sentabrdagi 267-son qaroriga muvofiq 2012-yilda Fargʻona shahrida Respublika bolalar ijtimoiy moslashuvi markazining (keyingi oʻrinlarda Markaz deb ataladi) Fargʻona mintaqaviy filiali tashkil etilganligi va 2013-2014-yillarda Qarshi va Samarqand shaharlarida Markazning mintaqaviy filiallari tashkil etilishi nazarda tutilayotganligi; Markaz tomonidan Respublika bolalar ijtimoiy moslashuvi markazining mintaqaviy filiallari toʻgʻrisidagi Namunaviy nizom belgilangan tartibda tasdiqlanganligi; Markazning mintaqaviy filiallari faoliyatini moliyalashtirish, shu jumladan bitta avtotransport vositasi bilan taʼminlash Davlat budjeti parametrlarining tegishli yilga “Taʼlim” sohasida nazarda tutiladigan budjet mablagʻlari hisobiga amalga oshirilishi maʼlumot uchun qabul qilinsin. 2. Markaz mintaqaviy filiallarining namunaviy tuzilmasi ilovaga muvofiq tasdiqlansin, ular xodimlarining cheklangan soni 43 nafar, shu jumladan boshqaruv xodimlari soni – 9 nafar etib belgilansin. 3. Markaz Oʻzbekiston Respublikasi Mehnat va aholini ijtimoiy muhofaza qilish vazirligi bilan birgalikda: Markazning mintaqaviy filiallarini zamonaviy fikrlovchi, yuqori malakali, professionalizm va masʼuliyat tuygʻusi yuqori boʻlgan, imkoniyatlari cheklangan, ijtimoiy va huquqiy tahdid guruhlaridan boʻlgan bolalarga va ularning oilalariga, shuningdek iqtidorli bolalarga ijtimoiy-pedagogik, huquqiy, tibbiy-reabilitatsiya va axborot-taʼlim yordami koʻrsatish sohasida tegishli amaliy ish tajribasiga ega boʻlgan xodimlar bilan taʼminlash yuzasidan zarur chora-tadbirlar koʻrsin; Oʻzbekiston Respublikasi Moliya vazirligi bilan kelishgan holda ikki hafta muddatda xodimlarning ayrim toifalarini qoʻshimcha ravishda moddiy ragʻbatlantirishni hisobga olgan holda Markaz filiallari xodimlariga mehnatga haq toʻlash boʻyicha razryadlarni tasdiqlasin, shuningdek Markazning boshqaruv xodimlari uchun amalda boʻlgan ustamalar toʻlash tartibini Markaz filiallari xodimlariga joriy etsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Xizmat turar joylari olish huquqiga ega boʻlgan shaxslar roʻyxatiga oʻzgartirish kiritish toʻgʻrisida
(resolution, 2022-07-22)

Doimiy yashash joyidan tashqaridagi hududda belgilangan tartibda ishga tayinlangan davlat boshqaruvi hududiy organlarining va prokuratura organlarining xodimlariga qulay turar joy sharoitlarini taʼminlash maqsadida Vazirlar Mahkamasi qaror qiladi: 1. Vazirlar Mahkamasining 2000-yil 27-yanvardagi 24-son qarori (Oʻzbekiston Respublikasi QT, 2000-y., 1-son, 7-modda) bilan tasdiqlangan Xizmat turar joylari olish huquqiga ega boʻlgan shaxslar roʻyxatining 20-bandi quyidagi tahrirda bayon qilinsin: “20. Boshqa mintaqalardan ishga taklif qilingan Prezident Devoni, Oliy Majlis Kotibiyati, Vazirlar Mahkamasi, vazirliklar, idoralar va ularning hududiy boʻlinmalari apparatlarining masʼul xodimlari, prokuratura organlarining xodimlari”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.